קפה טורקי
הבטיח לשלוח שירים למוסף,; אבל אין לו כח, לא בא לו עכשיו.; נסגר לו בחדר, ספר עד שלוש,; הוריד את הסוודר, שבר את הראש.; פתח את הדלת, חלם על נשים,; קיבה מקולקלת ושקט נפשי.; אז תשתה קפה טורקי ותתעורר,; אתה המשורר.; אז תשתה קפה טורקי, זה עולמי; אם לא תשיר, אז מי ישיר, אז מי?; חשב על בלדה לארץ אבות,; נפשו בו רעדה, נזכר בחובות.; תמיד הם קוראים לו נושא הבשורה,; אבל משלמים לו לפי השורה.; הרכיב משקפיים לקרוא בעיתון,; כסס ציפורניים הביט בשעון.; אז תשתה קפה טורקי...; נגע בקרחת ולא האמין,; נכנס למקלחת לקח אספירין.; אשתו מפהקת, ראשה על הכר,; ישב לו בשקט, הביט בנייר.; מדוע לא בא לו, חשב שיבכה,; כי מה זה היה לו, העם מחכה...; אז תשתה קפה טורקי...; 